પોટા હેઠળ પકડાયેલા ૩૩ લોકોના પરિવારને જાણવાનો પ્રયત્ન કરતો હતો ત્યારે અક્ષરધામ હુમલાના એક આરોપીના પિતા અહમદ હુસૈન ચાચાને મળવાનું થયું. તેઓ દરિયાપુરમાં નાનકડી દુકાનમાં મોટર રિવાઇન્ડિંગનું કામ કરતા હતા. એમણે મને કહ્યું કે ‘મારો દીકરો રિક્ષા ચલાવે છે અને એણે જીવનમાં કદી ગાંધીનગર જોયું નથી. મારા દીકરાને એમ કહીને પકડી ગયા કે તે આતંકવાદીઓને રિક્ષામાં ગાંધીનગર મૂકી ગયો હતો. દીકરાને પોલીસ આતંકવાદી ગણીને પકડી ગઈ એ પીડામાં આખરે ચાચાને એટેક આવ્યો અને મૃત્યુ પામ્યા. બે વરસ પછી સુપ્રીમ કોર્ટનો ચુકાદો આવ્યો અને તેમાં બધાને કોર્ટે નિર્દોષ છોડી મૂક્યા ત્યારે મને સત્ય જાણવાની તાલાવેલી જાગી.